Orokorra (fitxategi-propietateak)

Edukiak

# Orokorra

Uneko fitxategiari buruzko oinarrizko informazioa dago.

Komando hau erabiltzeko...

Aukeratu Fitxategia - Propietateak - Orokorra fitxa.

## Fitxategia

Fitxategi-izena bistaratzen du.

## Mota

Uneko dokumentuaren fitxategi-izena bistaratzen du.

## Kokalekua

Fitxategia gordeta dagoen direktorioaren bide-izena eta izena bistaratzen ditu.

## Tamaina

Uneko dokumentuaren tamaina adierazten du bytetan.

## Sortze-data

Fitxategia lehenengo aldiz gorde zen uneko data, ordua eta egilea bistaratzen ditu.

## Aldatze-data

Fitxategia azken aldiz gorde zen uneko data, ordua eta egilea bistaratzen ditu LibreOffice fitxategi-formatuan.

## Txantiloia

Fitxategia sortzeko erabili zen txantiloia bistaratzen du.

## Digitalki sinatua

Azken aldiz sinatu zen uneko data eta ordua bistaratzen ditu, baita dokumentua sinatu zuen egilearen izena ere.

## Sinadura digitalak

Sinadura digitalak elkarrizketa-koadroa irekitzen du. Hor uneko dokumentuaren sinadura digitalak kudea daitezke.

## Azken inprimaketa

Fitxategia azken aldiz inprimatu zen uneko data, ordua eta erabiltzaile-izena bistaratzen ditu.

Inprimatu ondoren, dokumentua gorde egin behar da bere Azken inprimaketa datua gordetzeko. Ez da abisu-mezurik ematen horri buruz, gorde gabeko dokumentu bat ixten bada.

## Editatze-denbora guztira

Fitxategia sortu zenetik, hura editatzeko irekita igarotako denbora bistaratzen du. Edizio-denbora fitxategia gordetzen denean eguneratzen da.

## Berrikuspen-zenbakia

Fitxategia zenbat aldiz gorde den bistaratzen du.

## Aplikatu erabiltzaile-datuak

Erabiltzailearen izen osoa fitxategiarekin gordetzen du. Izena edita dezakezu LibreOffice - HobespenakTresnak - Aukerak - LibreOffice - Erabiltzaile-datuak aukeratuz.

## Berrezarri propietateak

Edizio-denbora zeron, sortze-data uneko datan eta orduan eta bertsio-zenbakia 1en berrezartzen ditu. Aldaketa eta inprimatze-datak ere ezabatu egiten dira.

## Gorde aurrebista dokumentu honekin

Koadro txiki bat gordetzen du PNG formatuan dokumentuaren barruan. Irudi hori fitxategi-kudeatzaileek erabili ditzakete zenbait egoeratan.

Koadro txikien sorrera orokorra desgaitzeko, aukeratu LibreOffice - HobespenakTresnak - Aukerak - LibreOffice - Aurreratua. Egin klik Ireki konfigurazio aditua botoian eta bilatu GenerateThumbnail. Propietate horren balioa true (egia) bada, egin klik bikoitza gainean bere balioa false (faltsua) izan dadin.

## Irudietarako hobetsitako bereizmena

Markatu koadro hau hobetsitako irudi-bereizmena hautatzeko, puntuko hazbetetan. Irudi bat Writer, Impress edo Draw dokumentu batean txertatzean erabiliko da eta zerrenda-koadroaren balioaren arabera aldatuko zaio tamaina.