Edukiak

# Batu eta bereizi gelaxkak

Gelaxka-barruti bat hautatu eta gelaxka bakarrean batu daitezke. Alderantziz, lehenago batutako gelaxka bat hartu eta gelaxka anitzetan bereizi daiteke.

Gelaxkak kopiatzen dituzunean batutako gelaxkak dauzkan helburu-barruti batean, helburu-barrutia zatituta geratzen da lehenik, eta gero kopiatutako gelaxkak bertan itsasten dira. Kopiatutako gelaxkak batutako gelaxkak badira, batura-egoerari eusten diote.

## Batu gelaxkak

Gelaxkak batzean kalkulazio-erroreak gerta daitezke taulako formuletan.

Komando hau erabiltzeko...

Egin klik eta arrastatu batuko diren gelaxkak hautatzeko, eta ondoren, egin honakoetako bat:

'Formatua' tresna-barran, sakatu:

Batu gelaxkak

Edo egin eskuineko klik hautapenean laster-menua irekitzeko eta aukeratu Batu gelaxkak.
Bereizi gelaxkak ageri bada, orduan hautapenak batutako gelaxkak ditu eta ezin da gehiago batu.

Edo, Propietateak alboko barran, markatu Batu gelaxkak kontrol-laukia.

Edo aukeratu Formatua - Batu eta bereizi gelaxkak - Batu gelaxkak

Edo aukeratu Formatua - Batu eta bereizi gelaxkak - Batu eta zentratu gelaxkak

Gelaxkak batu egingo dira eta batutako gelaxkako edukia zentratu egingo da.

Gelaxkak ezin dira batu aurretik bereizten ez badira.

Lehendik partzialki batutako gelaxkak dituen gelaxka-hautapen bat batu daiteke, lehenengo Bereizi gelaxkak eta ondoren Batu gelaxkak erabiltzen bada, hasierako hautapena ukitu gabe. Hortik lortuko den emaitza, behean deskribatutako 'Batu gelaxkak' elkarrizketa-koadoaren aukeraren bidez aurretik gelaxkak batu diren moduaren araberakoa izango da.

Ez da onartzen hautapen anitzik, alegia, hautapenak laukizuzena izan behar du.

Batutako gelaxkak hautapenaren lehen gelaxkaren izena eta edukiak jasoko ditu.

Batuko den gelaxketako batek baino gehiagok badu edukia, Batu gelaxkak elkarrizketa-koadroa irekiko da.

#### 'Batu gelaxkak' elkarrizketa-koadroaren aukerak

Hiru aukera daude:

- Eraman ezkutuko gelaxken edukiak lehen gelaxkara: ezkutuko gelaxken edukiak lehen gelaxkan kateatuko dira, eta ezkutuko gelaxkak hustu egingo dira; ezkutuko gelaxkei edo lehen gelaxkari erreferentzia egiten dieten formulen emaitzak eguneratu egingo dira.

- Mantendu edukia ezkutuko gelaxketan: ezkutuko gelaxken edukiak mantendu egingo dira; ezkutuko gelaxkei erreferentzia egiten dieten formulen emaitzak ez dira aldatuko.

- Hustu ezkutuko gelaxken edukia: ezkutuko gelaxken edukiak kendu egingo dira; ezkutuko gelaxkei erreferentzia egiten dieten formulen emaitzak eguneratu egingo dira.

## Bereizi gelaxkak

Komando hau erabiltzeko...

Hautatu bereiziko den gelaxka, edo bereiziko diren gelaxkak dituen hautapen bat, eta ondoren, egin honakoetako bat:

'Formatua' tresna-barran, sakatu:

Bereizi gelaxkakZatitu gelaxkak

Edo egin eskuineko klik hautapenean laster-menua irekitzeko eta aukeratu Bereizi gelaxkak.
Batu gelaxkak ageri bada, orduan hautapenak ez du inolako batutako gelaxkarik.

Edo, Propietateak alboko barran, kendu marka Batu gelaxkak kontrol-laukiari.

Edo aukeratu Formatua - Batu eta bereizi gelaxkak - Bereizi gelaxkak

Edo aktibatu/desaktibatu Formatua - Batu eta bereizi gelaxkak - Batu eta zentratu gelaxkak

Erlazionatutako gaiak

Batu gelaxkak

Batu eta zentratu gelaxkak

Unmerge Cells

Referencing a Cell in Another Sheet